Source: http://skolenie.slov-lex.sk/pravne-predpisy/SK/ZZ/2012/298/
Timestamp: 2020-01-26 19:07:57+00:00

Document:
298/2012 Z.z. - Nariadenie vlády Slovenskej republi... - Slov-lex
298/2012 Z.z.
Časová verzia predpisu účinná od 05.04.2015
Toto nariadenie vlády ustanovuje systém jednoznačnej identifikácie a sledovateľnosti výbušnín1) a rozbušiek na civilné použitie a povinnosti výrobcov, dovozcov, distribútorov (ďalej len „podnikateľ“) a koncových odberateľov pri ich jednoznačnej identifikácii a sledovateľnosti.
výbušniny prepravované a dodávané na miesto spotreby bez obalu alebo v nabíjacích vozidlách a nabíjané priamo do vývrtov,
výbušniny, ktoré sú vyrobené na mieste spotreby a nabité do vývrtov okamžite po vyrobení,
výbušniny a muníciu, ktoré nie sú určenými výrobkami podľa osobitného predpisu,2)
zápalnice, ktoré predstavujú nevýbušné iniciačné prostriedky v tvare šnúry,
bezpečnostné zápalnice, ktoré sa skladajú z jadra obsahujúceho jemne zrnitý čierny prach obaleného pružnou tkaninou s jedným alebo viacerými ochrannými vonkajšími povlakmi a ktoré po zapálení horia vopred určenou rýchlosťou bez akéhokoľvek vonkajšieho výbušného účinku,
zápalky, ktoré sa skladajú z kovovej alebo plastovej kapsle obsahujúcej malé množstvo primárnej traskavej zlože, ktorá sa ľahko zapáli prostredníctvom nárazu, a ktoré slúžia na iniciáciu v nábojoch do ručných palných zbraní alebo ako nárazové zápalky na iniciáciu strelivín.
Na účely tohto nariadenia vlády sa rozbuškou rozumie výrobok iniciovaný jednoduchým iniciačným impulzom, ktorého výsledná výbuchová premena je detonácia.
Podnikateľ, ktorý vyrába, dováža výbušniny alebo zostavuje rozbušky, je povinný použiť na označenie výbušniny a aj každého najmenšieho balenia jednoznačnú identifikáciu podľa prílohy č. 1, ak výbušnina v súlade s týmto nariadením vlády už nebola jednoznačne označená.
Ak výbušnina podlieha ďalším výrobným procesom, nie je podnikateľ povinný ju označiť novou jednoznačnou identifikáciou, ak pôvodná jednoznačná identifikácia spĺňa podmienky podľa odseku 3.
Jednoznačná identifikácia výbušniny sa označuje na príslušnom druhu výbušniny alebo sa k nemu pripojí trvalým spôsobom tak, aby bola zreteľne čitateľná.
Ak podnikateľ výbušninu balí do nových obalov, je povinný označiť výbušninu a aj najmenšiu balenú jednotku jednoznačnou identifikáciou.
Jednoznačná identifikácia výbušniny sa nevyžaduje, ak je výbušnina vyrobená na vývoz a je označená v súlade s požiadavkami dovážajúcej krajiny a tieto umožňujú výbušninu sledovať.
Pre každé miesto výroby výbušniny Hlavný banský úrad udelí súhlas3) pridelením trojmiestneho číselného kódu na žiadosť podnikateľa, ktorý má sídlo na území Slovenskej republiky, ak sa miesto výroby výbušniny nachádza na území Slovenskej republiky.
Obsahom vyjadrenia Hlavného banského úradu podľa osobitného predpisu4) je pridelenie trojmiestneho číselného kódu miestu výroby, ak tento nebol pridelený príslušným orgánom iného štátu, ktorý je zmluvnou stranou Dohody o Európskom hospodárskom priestore, podnikateľovi,
ktorý má sídlo na území členského štátu Európskej únie, ale miesto výroby výbušniny sa nachádza mimo územia členského štátu Európskej únie a výbušnina sa dováža5) na územie Slovenskej republiky, a
ktorý výbušninu na územie Slovenskej republiky dováža od výrobcu výbušnín, ktorý nemá sídlo na území členského štátu Európskej únie a miesto výroby výbušniny sa nachádza mimo územia členského štátu Európskej únie.
Výbušniny sa na účely tohto nariadenia rozdeľujú na
výbušniny vo forme náložiek a výbušniny vo vreciach,
dvojzložkové výbušniny,
plechovky a kanistry s výbušninami,
zážihové rozbušky,
elektrické, neelektrické a elektronické rozbušky,
zápalky a počinové nálože,
bleskovice.
Jednoznačná identifikácia výbušniny vo forme náložky a výbušniny vo vreci pozostáva z označenia nalepovanou etiketou alebo priamej tlače na každej náložke alebo vreci. Nalepovaná etiketa sa umiestni aj na každé najmenšie prepravné balenie. Výbušninu možno označiť aj pasívnym inertným elektronickým štítkom pripojeným ku každej náložke alebo k vrecu a pasívny inertný elektronický štítok sa umiestni aj na každé najmenšie prepravné balenie náložiek.
Jednoznačná identifikácia zabalených dvojzložkových výbušnín pozostáva z označenia formou nalepovanej etikety alebo priamej tlače na každom najmenšom prepravnom balení obsahujúcom dané dve zložky.
Jednoznačná identifikácia výbušnín v plechovkách a kanistrách pozostáva z označenia formou nalepovanej etikety alebo priamej tlače na každej plechovke a kanistre. Plechovku alebo kanistru možno označiť pasívnym inertným elektronickým štítkom pripojeným ku každej plechovke alebo kanistre.
Jednoznačná identifikácia pri zážihových rozbuškách pozostáva z nalepovanej etikety alebo priamej tlače alebo odtlačku na puzdre rozbušky. Nalepovaná etiketa sa umiestni na každé najmenšie prepravné balenie rozbušiek. Zážihové rozbušky možno označiť aj pasívnym inertným elektronickým štítkom pripojeným na každú rozbušku a pasívny inertný elektronický štítok sa umiestni aj na každé balenie rozbušiek.
Jednoznačná identifikácia elektrických, neelektrických a elektronických rozbušiek pozostáva z označenia formou nalepovanej etikety na vodičoch alebo na rúrke alebo formou nalepovanej etikety, priamej tlače alebo odtlačku na puzdre rozbušky. Nalepovaná etiketa sa umiestni na každé najmenšie prepravné balenie rozbušiek. Rozbušku možno označiť aj pasívnym inertným elektronickým štítkom pripojeným ku každej rozbuške a pasívny inertný elektronický štítok sa umiestni aj na každé balenie rozbušiek.
Pri iných zápalkách, ako sú tie, ktoré sú uvedené v § 1 ods. 2 písm. f), a pri počinových náložiach pozostáva jednoznačná identifikácia z nalepovanej etikety alebo priamej tlače na takých zápalkách a počinových náložiach. Nalepovaná etiketa sa umiestni na každé najmenšie prepravné balenie takých zápaliek a počinových náloží. Iné zápalky, ako sú tie, ktoré sú uvedené v § 1 ods. 2 písm. f), a počinové nálože možno označiť aj pasívnym inertným elektronickým štítkom pripojeným na každú takú zápalku a počinovú nálož a pasívny inertný elektronický štítok sa umiestni aj na každé najmenšie prepravné balenie takých zápaliek a počinových náloží.
Pri bleskoviciach pozostáva jednoznačná identifikácia z nalepovanej etikety alebo priamej tlače na cievke. Jednoznačná identifikácia sa označí v intervale piatich metrov buď na vonkajšom obale povrchu bleskovice, alebo na plastovom extrudovanom vnútornom povlaku priamo pod vonkajším povlakom bleskovice. Nalepovaná etiketa sa umiestni na každé balenie bleskovice. Bleskovice možno označiť aj pasívnym inertným elektronickým štítkom vloženým do každého opletu bleskovice a pasívny inertný elektronický štítok sa umiestni aj na každé najmenšie prepravné balenie bleskovice.
zriadiť systém jednoznačnej identifikácie výbušniny a jej sledovateľnosti počas celého životného cyklu výbušniny a celého dodávateľského reťazca prostredníctvom zberu údajov o type výbušniny, mieste, kde sa výbušnina nachádza, osobe, ktorej bola výbušnina dodaná a v akom množstve, ako sa výbušnina použila, až do doby spotrebovania alebo zničenia,
zabezpečiť v prípade svojho zániku uloženie údajov podľa písmena a) ku dňu zániku a oznámiť Hlavnému banskému úradu miesto ich uloženia,
zabezpečiť, aby systém na základe zozbieraných údajov umožňoval sledovať výbušninu tak, aby jej držiteľ mohol byť kedykoľvek identifikovaný,
viesť údaje o mieste, kde sa výbušnina v jeho vlastníctve alebo držbe nachádza, až do jej prevozu inému podnikateľovi alebo koncovému odberateľovi,
testovať v pravidelných intervaloch najmenej jedenkrát za kalendárny rok systém zberu údajov na účely zabezpečenia jeho efektívnosti a kvality zaznamenávaných údajov,
uchovávať zozbierané údaje vrátane údajov o jednoznačnej identifikácii počas desiatich rokov od jej prevozu inému podnikateľovi alebo koncovému odberateľovi alebo od skončenia životného cyklu výbušniny, a to aj v prípade, že s daným druhom výbušniny prestal obchodovať,
poskytnúť Hlavnému banskému úradu na jeho žiadosť informácie podľa písmen a) až d) a poskytnúť kontaktné údaje o osobe, ktorá je povinná ich poskytovať aj mimo pracovného času,
chrániť zozbierané údaje pred poškodením alebo zničením.
Koncový odberateľ môže od podnikateľa odoberať výbušninu na základe povolenia vydaného podľa osobitného predpisu.6)
Koncový odberateľ eviduje odobratú výbušninu podľa osobitného predpisu.7)
Výbušnina uvedená na trh do 4. apríla 2013 sa považuje za výbušninu uvedenú na trh podľa tohto nariadenia vlády.
Výbušninu vyrobenú alebo dovezenú do 4. apríla 2013 podnikateľ alebo koncový odberateľ eviduje podľa osobitného predpisu.7)
čitateľnej časti identifikácie, ktorá obsahuje
alfanumerický kód, ktorý obsahuje
dve identifikačné písmená členského štátu Európskej únie (miesta výroby alebo dovozu na trh Európskej únie),
tri čísla identifikujúce názov miesta výroby pridelené Hlavným banským úradom,
jednoznačný kód výrobku a logistickú informáciu pridelenú výrobcom;
elektronicky čitateľnej identifikácie v podobe čiarového kódu alebo matricového kódu, ktorá sa vzťahuje priamo na alfanumerický kód.
Pre položky príliš malé na to, aby k nim bol pripojený jednoznačný kód výrobku a logistická informácia pridelená výrobcom, sa za dostatočné považujú informácie podľa bodu A písm. b) bodu 1, bodu A písm. b) bodu 2 a bodu B.
§ 21 ods. 1 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov.
§ 1 ods. 3 písm. c) nariadenia vlády Slovenskej republiky č. 179/2001 Z. z., ktorým sa ustanovujú podrobnosti o technických požiadavkách a postupoch posudzovania zhody na výbušniny na civilné použitie v znení nariadenia vlády Slovenskej republiky č. 294/2002 Z. z.
§ 23 ods. 1 zákona Slovenskej národnej rady č. 51/1988 Zb. v znení neskorších predpisov.
§ 7 ods. 2 zákona č. 292/2009 Z. z. o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov.
§ 3 zákona č. 292/2009 Z. z.
§ 25 ods. 1 zákona Slovenskej národnej rady č. 51/1988 Zb. v znení neskorších predpisov.
§ 33 ods. 1 až 4 zákona Slovenskej národnej rady č. 51/1988 Zb. v znení neskorších predpisov.
Číslo: 298/2012 Z. z.
Názov: Nariadenie vlády Slovenskej republiky o systéme identifikácie a sledovateľnosti výbušnín na civilné použitie
Dátum účinnosti od: 05.04.2015
2. 05.04.2013 - 04.04.2015
3. 05.04.2015 -

References: § 1
 § 1

§ 21

§ 1

§ 23

§ 7

§ 3

§ 25

§ 33